

REPUBLIKA HRVATSKA

KOPRIVNIČKO-KRIŽEVAČKA ŽUPANIJA

OPĆINA FERDINANDOVAC

Ferdinandovca, 09.07.2024.

**BILJEŠKE UZ FINANCIJSKE IZVJEŠTAJE ZA RAZDOBLJE OD**

 **01.01.-30.06.2024. GODINE**

Broj RKP-a:27861

Matični broj:02546566

Naziv obveznika: OPĆINA FERDINANDOVAC

Pošta i mjesto: 48356 FERDINANDOVAC

Ulica i kućni broj: Trg slobode 28

Razina:22 - Proračun jedinice lokalne i područne (regionalne) samouprave

Šifra djelatnosti:8411-Opće djelatnosti javne uprave

Razdjel:000

Šifra grada/općine:115 Ferdinandovac

IBAN: HR8924020061811500004

Razdoblje: 01.01.2024. – 30.06.2024. godine

Bilješke uz financijske izvještaje prema čl.8. Pravilnika o financijskom izvještavanju sastavni su dio financijskih izvještaja proračuna i proračunskih korisnika.

Općina Ferdinandovac kao jedinica lokalne i područne (regionalne) samouprave obveznik je predavanja financijskih izvještaja i to obrazaca:

-Izvještaj o prihodima i rashodima, primicima i izdacima – obrazac PR-RAS

-Izvještaj o obvezama – obrazac OBVEZE

-Bilješke

Financijski izvještaji sastavljeni su prema naputku tj. Okružnici o predaji financijskih izvještaja jedinica lokalne i područne (regionalne) samouprave, proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 1.siječnja do 30. lipnja 2024. godine upućen od strane Ministarstva financija.

**Bilješke uz pojedine pozicije Izvještaja o prihodima i rashodima, primicima i izdacima – obrazac PR-RAS**

**Prihodi poslovanja** veći su u odnosu na izvještajno razdoblje prethodne godine za 8,5% u ovom izvještajnom razdoblju iznose 526.805,65 eura.

Najznačajnije promjene u odnosu na prošlogodišnje izvještajno razdoblje odnose se na smanjenje na kontu prihoda od poreza i prireza na dohodak od nesamostalnog rada, pomoći iz inozemstva i od subjekata unutar općeg proračuna za sufinanciranje kapitalnih projekata. Smanjenje je prihoda od imovine koji se odnose na naknadu za eksploataciju mineralnih sirovina kao i prihoda od zakupa i iznajmljivanja imovine, naplate grobne naknade te doprinosa za šume.

Povećanje prihoda je na prihodima od poreza na promet nekretnina, poreza na potrošnju alkoholnih i bezalkoholnih pića. Pomoći od strane Državnog proračuna su povećane i odnose se na fiskalno izravnanje i fiskalnu održivost dječjeg vrtića te kapitalnu pomoć od strane Ministarstva regionalnog razvoja i fondova Europske unije za financiranje projekta rekonstrukcije i prenamjene stambene jedinice u prostor za novu 4 skupinu dječjeg vrtića, Hrvatskog zavoda za zapošljavanje za 1 osobu zaposlenu na javnom radu u šestomjesečnom razdoblju. Veća je naplata komunalne naknade radi slanja opomena.

**Rashodi poslovanja** većisu u odnosu na izvještajno razdoblje prethodne godine za 15,4%, u ovom izvještajnom razdoblju iznose 376.519,01 eura.

Najznačajnije promjene u odnosu na prošlogodišnje izvještajno razdoblje odnose se na smanjenje rashoda za zaposlene jer još nema zapošljavanja radnica u sklopu projekata Brižne žene Podravske kao u prošlogodišnjem izvještajnom razdoblju. Manji su rashodi za subvencije koji se odnose samo na umjetno osjemenjivanje krmača, krava, junica te osiguranja ratarskih kultura. U ovom razdoblju nema sufinanciranja smještaja djece u okolne vrtiće radi otvaranja nove 4 odgojne skupine u našem dječjem vrtiću. Naknade građanima i kućanstvima su manje jer nema podnesenih zahtjeva za sufinanciranje kupnje ili adaptacije stambenog objekta.

Povećanje rashoda se odnosi na materijal i dijelove za tekuće i investicijsko održavanje građevinskih objekata i groblja. Veća je nabava sitnog inventara (vatrogasni aparati i mobiteli). Usluge tekućeg održavanja građevinskih objekata su veće radi bojanja zidova društvenog doma i izrade rukohvata za stubište. Komunalne usluge su veće radi provođenje tretmana proljetne deratizacije. Računalne usluge su povećane radi održavanja novog programskog rješenja komunalne naknade. Povećani su rashodi premija osiguranja i više je održanih sjednica Općinskog vijeća, reprezentacija je povećana radi obilježavanja Dana Općine. Bankarske usluge i platni promet je povećan kao i prijenos novčanih sredstava proračunskom korisniku dječjem vrtiću Košutica za financiranje rashoda nabave dugotrajne imovine i ostalih materijalnih rashoda. Tekuće donacije u novcu su povećane radi većeg izdvajanja sredstava udrugama koje djeluju na našem području

**Prihodi od prodaje nefinancijske imovine** veći su u odnosu na izvještajno razdoblje prethodne godine za 9.311,5 %, u ovom izvještajnom razdoblju iznose 510,27 eura.

Odnose se na otplatu stanova odnosno na kojima postoji stanarsko pravo (u cijelosti otplaćen stan V.D.)

**Rashodi za nabavu nefinancijske imovine** veći su u odnosu na izvještajno razdoblje prethodne godine za 464,8%, u ovom izvještajnom razdoblju iznose 186.239,36 eura.

Najznačajnije promjene u odnosu na prošlogodišnje izvještajno razdoblje odnose se na povećanje rashoda za projektnu dokumentaciju izrade vodenice na rijeci Dravi, ulaganja u novi računalni program komunalne naknade te dodatna ulaganja na građevinski objekt dječjeg vrtića radi dodatne skupine, rasvjete na pomoćnom nogometnom i betonskom igralištu, i završnih radova II faze uređenja parka na Trgu slobode.

**Ukupni prihodi i primici u ovom izvještajnom razdoblju iznose 527.315,92 eura.**

**Ukupni rashodi i izdaci u ovom izvještajnom razdoblju iznose 562.758,37 eura.**

**U ovom izvještajnom razdoblju ostvaren je manjak prihoda i primitaka u iznosu 35.442,45 eura.**

**Preneseni višak prihoda i primitaka iz prošlogodišnjeg proračunskog razdoblja iznosi 286.987,59 eura.**

**Višak prihoda i primitaka raspoloživ za sljedeće razdoblje iznosi 251.545,14 eura.**

Prosječan broj zaposlenih u ovom izvještajnom razdoblju je smanjen i iznosi 7 osoba.

Stanje novčanih sredstava u banci i blagajni na dan 30.06.2024. godine je manje u odnosu na prošlogodišnje izvještajno razdoblje i iznosi 277.488,37 eura, oročenih sredstava u bankama nije bilo.

**Bilješke uz pojedine pozicije Izvještaj o obvezama – obrazac OBVEZE**

Stanje obveza na početku izvještajnog razdoblja iznosi 117.799,04 eura.

Tokom izvještajnog razdoblja došlo je do povećanja obveza za zaposlene u iznosu 68.398,32 eura, obveza za materijalne rashode u iznosu 126.379,39 eura, obveza za financijske rashode u iznosu 2.146,29 eura, obveza za subvencije u iznosu 558,08 eura, obveza za naknade građanima i kućanstvima u iznosu 16.300,08 eura, obveza za kazne, naknade šteta i kapitalne pomoći u iznosu 213,34 eura, ostalih tekućih obveza u iznosu 6.623,88 eura, obveza za nabavu nefinancijske imovine u iznosu 186.239,36 eura te obveza za tuzemne kredita i zajmove u iznosu 29.923,03 eura.

Tokom izvještajnog razdoblja podmirene su obveze za zaposlene u iznosu 67.249,07 eura, obveze za materijalne rashode u iznosu 219.015,98 eura, obveze za financijske rashode u iznosu 2.189,20 eura, obveze za subvencije u iznosu 558,08 eura, obveze za naknade građanima i kućanstvima u iznosu 15.122,93 eura, obveze za kazne, naknade šteta i kapitalne pomoći u iznosu 213,34 eura, ostale tekuće obveze u iznosu 5.833,49 eura, obveze za nabavu nefinancijske imovine u iznosu 188.459,36 eura te obveze za tuzemne kredite i zajmove u iznosu 29.923,03 eura.

Stanje obveza na kraju izvještajnog razdoblja je 26.016,33 eura koje čine nedospjele obveze za rashode poslovanja u iznosu 21.641,33 eura (bruto plaće i naknade troškova zaposlenih, rashodi za materijal i energiju, usluge, financijske rashode, naknade građanima i kućanstvima) te nedospjele obveze za nabavu nefinancijske imovine u iznosu 4.375,00 eura (ostali građevinski objekti).

Bilješke izradila: Načelnik:

Željka Bosorić Baruškin Vjekoslav Maletić